AaB's spanske UEFA Cup-modstander fra Getafe har takket nej til billetter til dysten på Energi Nord Arena den 6. december. Dermed får fans der forgæves har forsøgt at få fat i billetter til kampen en ny chance.

Dermed sælges der fra i morgen 500 ekstra billetter til kampen torsdag den 6. december. De 500 siddepladser er rent fysisk placeret i det normale udebaneafsnit på Faxe Kondi-tribunen. Billetterne bliver sat til salg fra AaB Sport & Fashion i Kennedy Arkaden i morgen kl. 10.00 og kan ligeledes købes fra samme tidspunkt via aabsport.dk.